title: Odluka Vijeća (EU) 2020/721 od 19. svibnja 2020. o stajalištu koje treba zauzeti u ime Europske unije u okviru Odbora za zaštitu morskog okoliša Međunarodne pomorske organizacije na njegovoj 75. sjednici i u okviru Odbora za pomorsku sigurnost Međunarodne pomorske organizacije na njegovoj 102. sjednici u pogledu donošenja izmjena pravila 2, 14 i 18 te dodataka I. i VI. Prilogu VI. Međunarodnoj konvenciji o sprečavanju onečišćenja s brodova, dijelova A-1, B, B-1, od B-2 do B-4 poglavlja II-1 Međunarodne konvencije o zaštiti ljudskih života na moru, dijelova A-1 i B-1 Međunarodnog kodeksa o sigurnosti brodova koji koriste plinove ili goriva s niskom točkom zapaljivosti i Rezolucije A.658(16) o upotrebi katadiopterskih materijala na sredstvima za spašavanje te njihovu ugrađivanju na ta sredstva

text:
                  2.6.2020

                  HR

                  Službeni list Europske unije

                  L 171/1

         ODLUKA VIJEĆA (EU) 2020/721
         od 19. svibnja 2020.
         o stajalištu koje treba zauzeti u ime Europske unije u okviru Odbora za zaštitu morskog okoliša Međunarodne pomorske organizacije na njegovoj 75. sjednici i u okviru Odbora za pomorsku sigurnost Međunarodne pomorske organizacije na njegovoj 102. sjednici u pogledu donošenja izmjena pravila 2, 14 i 18 te dodataka I. i VI. Prilogu VI. Međunarodnoj konvenciji o sprečavanju onečišćenja s brodova, dijelova A-1, B, B-1, od B-2 do B-4 poglavlja II-1 Međunarodne konvencije o zaštiti ljudskih života na moru, dijelova A-1 i B-1 Međunarodnog kodeksa o sigurnosti brodova koji koriste plinove ili goriva s niskom točkom zapaljivosti i Rezolucije A.658(16) o upotrebi katadiopterskih materijala na sredstvima za spašavanje te njihovu ugrađivanju na ta sredstva
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Cilj djelovanja Unije u području pomorskog prometa trebao bi biti zaštita morskog okoliša i zdravlja ljudi te poboljšanje pomorske sigurnosti.

                     (2)

                     Očekuje se da će Odbor za zaštitu morskog okoliša Međunarodne pomorske organizacije („IMO”) na svojoj 75. sjednici („MEPC 75”) donijeti izmjene pravila 2, 14 i 18 te dodataka I. i VI. Prilogu VI. Međunarodnoj konvenciji o sprečavanju onečišćenja s brodova („Prilog VI. Konvenciji MARPOL”), kako je utvrđeno u Prilogu dokumentu IMO-a MEPC 75/3.

                     (3)

                     Očekuje se da će Odbor za pomorsku sigurnost IMO-a na svojoj 102. sjednici („MSC 102”) donijeti izmjene dijelova A-1, B, B-1, od B-2 do B-4 poglavlja II-1 Međunarodne konvencije o zaštiti ljudskih života na moru („poglavlje II-1 Konvencije SOLAS”), kako je utvrđeno u Prilogu 1. dokumentu IMO-a MSC 102/3, izmjene dijelova A-1 i B-1 Međunarodnog kodeksa o sigurnosti brodova koji koriste plinove ili goriva s niskom točkom zapaljivosti („Kodeks IGF”), kako je utvrđeno u Prilogu 2. dokumentu IMO-a MSC 102/3, i izmjene Rezolucije A.658(16) o upotrebi katadiopterskih materijala na sredstvima za spašavanje te njihovu ugrađivanju na ta sredstva („Rezolucija A.658(16)”).

                     (4)

                     Primjereno je utvrditi stajalište koje treba zauzeti u ime Unije na MEPC-u 75. jer izmjene pravila 2, 14 i 18 te dodataka I. i VI. Prilogu VI. Konvenciji MARPOL mogu presudno utjecati na sadržaj prava Unije, konkretno na Direktivu (EU) 2016/802 Europskog parlamenta i Vijeća (1) i Provedbenu odluku Komisije (EU) 2015/253 (2).

                     (5)

                     Primjereno je utvrditi stajalište koje treba zauzeti u ime Unije na MSC-u 102. jer izmjene dijelova A-1, B, B-1, od B-2 do B-4 poglavlja II-1 Konvencije SOLAS, dijelova A-1 i B-1 Kodeksa IGF i Rezolucije A.658(16) mogu presudno utjecati na sadržaj prava Unije, konkretno na direktive 2009/45/EZ (3) i 2014/90/EU (4) Europskog parlamenta i Vijeća te Provedbenu odluku Komisije (EU) 2019/1397 (5).

                     (6)

                     Izmjenama pravila 2, 14 i 18 te dodataka I. i VI. Prilogu VI. Konvenciji MARPOL osigurala bi se dosljedna primjena ograničenja sadržaja sumpora od 0,50 % u brodskim gorivima utvrđena u pravilu 14. Unija bi stoga trebala podržati te izmjene kako bi se ostvarile predviđene koristi za zdravlje i okoliš slijedom smanjenja emisija sumporova dioksida nastalih izgaranjem na brodu.

                     (7)

                     Izmjenama dijela A-1 poglavlja II-1 Konvencije SOLAS predvidjelo bi se sigurnije vezivanje plovila. Unija bi stoga trebala podržati te izmjene jer se njima uvodi sveobuhvatno poboljšanje aktualnih aranžmana za vezivanje.

                     (8)

                     Izmjenama dijelova B, B-1, od B-2 do B-4 poglavlja II-1 Konvencije SOLAS osigurala bi se usklađenost odredaba o vodonepropusnosti plovila. Unija bi stoga trebala podržati te izmjene jer se njima omogućuje usklađivanje odredaba o vodonepropusnosti u cijelom dijelu B, uključujući glavno pitanje izračuna stabiliteta broda u oštećenom stanju.

                     (9)

                     Izmjenama dijelova A-1 i B-1 Kodeksa IGF predvidjela bi se poboljšanja, na temelju iskustva stečenog primjenom Kodeksa IGF, u vezi sa spremnicima za gorivo, zaštitom od požara i ispitivanjima vlačne čvrstoće za zavarivanje metalnih materijala i nedestruktivnim ispitivanjem za sustav spremnika za gorivo. Unija bi stoga trebala podržati te izmjene jer se njima osigurava veća jasnoća s obzirom na pitanje koji prostori moraju biti opremljeni odgovarajućim sustavom za rasterećenje tlaka i predviđaju dodatne sigurnosne mjere u prostorijama za pripremu goriva.

                     (10)

                     Izmjenama Rezolucije A.658 (16) brisale bi se riječi „ugljično lučni” i zamijenile ažuriranim mehanizmima ispitivanja za katadiopterske materijale na sredstvima za spašavanje. Unija bi stoga trebala podržati te izmjene jer se njima dopušta upotreba najsuvremenije tehnologije.

                     (11)

                     Unija nije članica IMO-a niti je ugovorna stranka Međunarodne konvencije o sprečavanju onečišćenja s brodova, Međunarodne Konvencije o zaštiti ljudskog života na moru i Kodeksa IGF. Vijeće bi stoga trebalo ovlastiti države članice da izraze stajalište Unije.

                     (12)

                     Područje primjene ove Odluke trebalo bi biti ograničeno na sadržaj predloženih izmjena, u mjeri u kojoj te izmjene mogu utjecati na zajednička pravila Unije i u isključivoj su nadležnosti Unije. Ova Odluka ne bi trebala utjecati na podjelu nadležnosti između Unije i njezinih država članica,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Odbora za zaštitu morskog okoliša Međunarodne pomorske organizacije na njegovoj 75. sjednici jest da se podrži donošenje izmjena pravila 2, 14 i 18 te dodataka I. i VI. Prilogu VI. Međunarodnoj konvenciji o sprečavanju onečišćenja s brodova, kako je utvrđeno u Prilogu dokumentu IMO-a MEPC 75/3. To stajalište obuhvaća dotične izmjene u mjeri u kojoj su te izmjene u isključivoj nadležnosti Unije i mogu utjecati na zajednička pravila Unije.

            Članak 2.

               1.   Stajalište koja treba zauzeti u ime Unije u okviru Odbora za pomorsku sigurnost Međunarodne pomorske organizacije na njegovoj 102. sjednici jest da se podrži donošenje izmjena:

                           (a)

                           dijelova A-1, B, B-1, od B-2 do B-4 poglavlja II-1 Međunarodne konvencije o zaštiti ljudskih života na moru, kako je utvrđeno u Prilogu 1. dokumentu IMO-a MSC 102/3;

                           (b)

                           dijelova A-1 i B-1 Međunarodnog kodeksa o sigurnosti brodova koji koriste plinove ili goriva s niskom točkom zapaljivosti, kako je utvrđeno u Prilogu 2. dokumentu IMO-a MSC 102/3;

                           (c)

                           Rezolucije A.658(16) o upotrebi katadiopterskih materijala na sredstvima za spašavanje te njihovu ugrađivanju na ta sredstva.

               2.   Stajalište iz stavka 1. obuhvaća dotične izmjene u mjeri u kojoj su te izmjene u isključivoj nadležnosti Unije i mogu utjecati na zajednička pravila Unije.

            Članak 3.

               1.   Stajališta koja treba zauzeti u ime Unije, kako su utvrđena u člancima 1. i 2., izražavaju države članice koje su sve članice IMO-a, djelujući zajednički u interesu Unije.

               2.   Manje izmjene stajalištâ iz članaka 1. i 2. mogu se dogovoriti bez daljnje odluke Vijeća.

            Članak 4.
            Države članice ovlašćuju se dati svoju suglasnost da ih, u interesu Unije, obvezuju izmjene iz članaka 1. i 2., u onoj mjeri u kojoj su te izmjene u isključivoj nadležnosti Unije.

            Članak 5.
            Ova Odluka stupa na snagu na dan donošenja.

            Sastavljeno u Bruxellesu 19. svibnja 2020.

                  Za Vijeće

                  Predsjednik

               G. GRLIĆ RADMAN

            (1)  Direktiva (EU) 2016/802 Europskog parlamenta i Vijeća od 11. svibnja 2016. o smanjenju sadržaja sumpora u određenim tekućim gorivima (SL L 132, 21.5.2016., str. 58.).

            (2)  Provedbena odluka Komisije (EU) 2015/253 оd 16. veljače 2015. o utvrđivanju pravila uzorkovanja i izvješćivanja u skladu s Direktivom Vijeća 1999/32/EZ za sadržaj sumpora u brodskim gorivima (SL L 41, 17.2.2015., str. 55.).

            (3)  Direktiva 2009/45/EZ Europskog parlamenta i Vijeća od 6. svibnja 2009. o sigurnosnim pravilima i normama za putničke brodove (SL L 163, 25.6.2009., str. 1.).

            (4)  Direktiva 2014/90/EU Europskog parlamenta i Vijeća od 23. srpnja 2014. o pomorskoj opremi i stavljanju izvan snage Direktive Vijeća 96/98/EZ (SL L 257, 28.8.2014., str. 146.).

            (5)  Provedbena uredba Komisije (EU) 2019/1397 оd 6. kolovoza 2019. o utvrđivanju ispitnih normi i zahtjeva u vezi s projektiranjem, izvedbom i karakteristikama za pomorsku opremu te o stavljanju izvan snage Provedbene uredbe (EU) 2018/773 (SL L 237, 13.9.2019., str. 1.).


title: Odluka Vijeća (EU) 2020/722 od 19. svibnja 2020. o stajalištu koje treba zauzeti u ime Unije u okviru Odbora za nadzor države luke Pariškog memoranduma o suglasnosti o nadzoru države luke u razdoblju 2020.–2024.

text:
                  2.6.2020

                  HR

                  Službeni list Europske unije

                  L 171/4

         ODLUKA VIJEĆA (EU) 2020/722
         od 19. svibnja 2020.
         o stajalištu koje treba zauzeti u ime Unije u okviru Odbora za nadzor države luke Pariškog memoranduma o suglasnosti o nadzoru države luke u razdoblju 2020.–2024.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Direktivom 2009/16/EZ Europskog parlamenta i Vijeća (1) utvrđen je pravni sustav Unije za nadzor države luke tako što je preoblikovano i ojačano prijašnje zakonodavstvo Unije koje je u tom području bilo na snazi od 1995. Pravni sustav Unije za nadzor države luke temelji se na Pariškom memorandumu o suglasnosti o nadzoru države luke („Pariški memorandum o suglasnosti”), koji je potpisan u Parizu 26. siječnja 1982.

                     (2)

                     U pogledu država članica Unije, Direktivom 2009/16/EZ uvode se postupci, alati i aktivnosti Pariškog memoranduma o suglasnosti u područje primjene prava Unije. Na temelju te direktive određene odluke koje donese Odbor za nadzor države luke osnovan u skladu s odjeljkom 7. Pariškog memoranduma o suglasnosti („PSCC”) obvezujuće su za države članice Unije.

                     (3)

                     PSCC se sastaje jednom godišnje. Tijekom svojih vijećanja odlučuje o određenim pitanjima koja proizvode pravne učinke.

                     (4)

                     U skladu s člankom 218. stavkom 9. Ugovora o funkcioniranju Europske unije (UFEU) Vijeće na prijedlog Komisije donosi odluku o stajalištu koje u ime Unije treba zauzeti tijelo osnovano na temelju sporazuma kada je to tijelo pozvano donositi akte koji proizvode pravne učinke.

                     (5)

                     Unutarnjim pravilima Pariškog memoranduma o suglasnosti otežava se pravodobno utvrđivanje stajališta koje treba zauzeti u ime Unije u skladu s člankom 218. stavkom 9. UFEU-a za svaki godišnji sastanak PSCC-a. Stoga je učinkovito na višegodišnjoj osnovi utvrditi takvo stajalište koje sadržava vodeća načela i smjernice, zajedno s okvirom za njegova godišnja utvrđivanja. Osim toga, većina tema o kojima se raspravlja na godišnjim sastancima PSCC-a odnosi se na pitanja nadzora države luke koja su u pravilu obuhvaćena jedinstvenim pravnim aktom Unije, odnosno Direktivom 2009/16/EZ. Stoga je u posebnim okolnostima koje se primjenjuju na Pariški memorandum o suglasnosti moguće utvrditi opće stajalište koje treba zauzeti u ime Unije za više sastanaka PSCC-a.

                     (6)

                     Unija nije ugovorna stranka Pariškog memoranduma o suglasnosti. Stoga je potrebno da Vijeće ovlasti države članice da djeluju u skladu sa stajalištem koje treba zauzeti u ime Unije i izraze suglasnost da budu obvezane odlukama koje donese PSCC.

                     (7)

                     Tehničke rasprave i suradnja s trećim zemljama članicama Pariškog memoranduma o suglasnosti u okviru PSCC-a vrlo su važne za osiguravanje djelotvornosti i dobrog funkcioniranja Pariškog memoranduma o suglasnosti.

                     (8)

                     Ovom bi se Odlukom trebalo obuhvatiti razdoblje od 2020. do 2024.,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru godišnjih sastanaka Odbora za nadzor države luke („PSCC”) Pariškog memoranduma o suglasnosti o nadzoru države luke („Pariški memorandum o suglasnosti”) u razdoblju 2020.–2024., kada je PSCC pozvan donositi odluke koje proizvode pravne učinke, mora biti u skladu s vodećim načelima i smjernicama o stajalištu koje treba zauzeti u ime Unije u okviru PSCC-a (2).

            Članak 2.
            Godišnja utvrđivanja stajališta koje treba zauzeti u ime Unije u okviru godišnjih sastanaka PSCC-a Pariškog memoranduma o suglasnosti u razdoblju 2020.–2024. provode se u skladu s postupovnim pravilima kojima se uređuju godišnja utvrđivanja stajališta koje treba zauzeti u ime Unije u okviru PSCC-a (3).

            Članak 3.
            Države članice koje obvezuje Pariški memorandum o suglasnosti djeluju u skladu sa stajalištem koje treba zauzeti u ime Unije kako je navedeno u člancima 1. i 2., djelujući zajednički u interesu Unije.

            Članak 4.
            Ova Odluka stupa na snagu na dan donošenja.
            Prestaje važiti 31. prosinca 2024.

            Sastavljeno u Bruxellesu 19. svibnja 2020.

                  Za Vijeće

                  Predsjednik

               G. GRLIĆ RADMAN

            (1)  Direktiva 2009/16/EZ Europskog parlamenta i Vijeća od 23. travnja 2009. o nadzoru države luke (SL L 131, 28.5.2009., str. 57.).

            (2)  Vidjeti dok. ST 7465/20, točku I., na http://register.consilium.europa.eu.

            (3)  Vidjeti dok. ST 7465/20, točku II., na http://register.consilium.europa.eu.


title: Odluka Vijeća (EU) 2020/731 od 28. svibnja 2020. o imenovanju člana i zamjenika člana Odbora regija,koje je predložila Kraljevina Španjolska

text:
                  3.6.2020

                  HR

                  Službeni list Europske unije

                  LI 172/3

         ODLUKA VIJEĆA (EU) 2020/731
         od 28. svibnja 2020.
         o imenovanju člana i zamjenika člana Odbora regija,koje je predložila Kraljevina Španjolska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog španjolske vlade,
         budući da:

                     (1)

                     Vijeće je 10. prosinca 2019., 20. siječnja 2020., 3. veljače 2020. i 26. ožujka 2020. donijelo odluke (EU) 2019/2157 (1), (EU) 2020/102 (2), (EU) 2020/144 (3) i (EU) 2020/511 (4) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

                     (2)

                     Mjesto člana Odbora regija postalo je slobodno istekom mandata g. Alfreda BOSCHA i PASCUALA.

                     (3)

                     Mjesto zamjenika člana postalo je slobodno istekom mandata gđe Mireie BORRELL PORTA,

               DONIJELO JE OVU ODLUKU:

            Članak 1.
            U Odbor regija imenuju se sljedeće osobe do kraja tekućeg mandata koji istječe 25. siječnja 2025.:

                        (a)

                        kao član:

                                    —

                                    g. Bernat SOLÉ BARRIL, Member of a Regional Executive: Gobierno de la Generalitat de Cataluña;

                        (b)

                        kao zamjenica člana:

                                    —

                                    gđa Elisabet NEBREDA VILA, Representative of a regional body with political accountability to an elected Assembly: Parlamento de Cataluña.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 28. svibnja 2020.

                  Za Vijeće

                  Predsjednik

               G. GRLIĆ RADMAN

            (1)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).

            (2)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).

            (3)  Odluka Vijeća (EU) 2020/144 od 3. veljače 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 32, 4.2.2020., str. 16.).

            (4)  Odluka Vijeća (EU) 2020/511 od 26. ožujka 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 113, 8.4.2020., str. 18.).


title: Odluka Vijeća (EU) 2020/729 od 26. svibnja 2020. o sklapanju Sporazuma o statusu između Europske unije i Crne Gore o djelovanjima koja provodi Agencija za europsku graničnu i obalnu stražu u Crnoj Gori

text:
                  3.6.2020

                  HR

                  Službeni list Europske unije

                  L 173/1

         ODLUKA VIJEĆA (EU) 2020/729
         od 26. svibnja 2020.
         o sklapanju Sporazuma o statusu između Europske unije i Crne Gore o djelovanjima koja provodi Agencija za europsku graničnu i obalnu stražu u Crnoj Gori
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 77. stavak 2. točke (b) i (d) i članak 79. stavak 2. točku (c) u vezi s člankom 218. stavkom 6. drugim podstavkom točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2019/453 (2) Sporazum između Europske unije i Crne Gore o djelovanjima koja provodi Agencija za europsku graničnu i obalnu stražu u Crnoj Gori („Sporazum”) potpisan je 7. listopada 2019., podložno njegovu sklapanju.

                     (2)

                     Na temelju tog Sporazuma timove europske granične i obalne straže moguće je u skladu s operativnim planom brzo rasporediti na državno područje Crne Gore, odgovoriti na trenutačnu promjenu migracijskih tokova prema obalnoj ruti te pružiti pomoć u upravljanju vanjskim granicama i borbi protiv trgovanja nezakonitim migrantima.

                     (3)

                     Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (3); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (4)

                     U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje. S obzirom na to da ova Odluka predstavlja daljnji razvoj schengenske pravne stečevine, Danska, u skladu s člankom 4. navedenog protokola, u roku od šest mjeseci nakon što Vijeće odluči o ovoj Odluci odlučuje hoće li je provesti u svojem nacionalnom pravu.

                     (5)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum o statusu između Europske unije i Crne Gore o djelovanjima koja provodi Agencija za europsku graničnu i obalnu stražu u Crnoj Gori odobrava se u ime Unije.
            Tekst Sporazuma priložen je ovoj Odluci.

            Članak 2.
            Predsjednik Vijeća u ime Unije šalje obavijest predviđenu u članku 12. stavku 1. Sporazuma (4).

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 26. svibnja 2020.

                  Za Vijeće

                  Predsjednik

               G. GRLIĆ RADMAN

            (1)  Suglasnost od 13. svibnja 2020. (još nije objavljena u Službenom listu).

            (2)  Odluka Vijeća (EU) 2019/453 od 19. ožujka 2019. o potpisivanju, u ime Unije, Sporazuma o statusu između Europske unije i Crne Gore o djelovanjima koja provodi Agencija za europsku graničnu i obalnu stražu u Crnoj Gori (SL L 79., 21.3.2019., str. 1.).

            (3)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

            (4)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka Vijeća (EU) 2020/742 od 29. svibnja 2020. o sklapanju Sporazuma u obliku razmjene pisama između Europske unije i Islamske Republike Mauritanije o produljenju Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije, koji prestaje važiti 15. studenoga 2019.

text:
                  5.6.2020

                  HR

                  Službeni list Europske unije

                  L 177/56

         ODLUKA VIJEĆA (EU) 2020/742
         od 29. svibnja 2020.
         o sklapanju Sporazuma u obliku razmjene pisama između Europske unije i Islamske Republike Mauritanije o produljenju Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije, koji prestaje važiti 15. studenoga 2019.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. drugim podstavkom točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2019/1918 (2) Sporazum u obliku razmjene pisama između Europske unije i Islamske Republike Mauritanije o produljenju Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije, koji prestaje važiti 15. studenoga 2019. („Sporazum u obliku razmjene pisama”) potpisan je 13. studenoga 2019.

                     (2)

                     Cilj je Sporazuma u obliku razmjene pisama Uniji i Islamskoj Republici Mauritaniji omogućiti nastavak suradnje radi promicanja politike održivog ribarstva i odgovornog iskorištavanja ribolovnih resursa u mauritanijskim vodama, a plovilima Unije omogućiti obavljanje ribolovnih aktivnosti u tim vodama.

                     (3)

                     Sporazum u obliku razmjene pisama trebalo bi odobriti,

               DONIJELO JE OVU ODLUKU:

            Članak 1.
            Sporazum u obliku razmjene pisama između Europske unije i Islamske Republike Mauritanije o produljenju Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije, koji prestaje važiti 15. studenoga 2019., odobrava se u ime Unije.

            Članak 2.
            Predsjednik Vijeća u ime Unije šalje obavijest predviđenu u točki 6. Sporazuma u obliku razmjene pisama (3).

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 29. svibnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Suglasnost od 13. svibnja 2020. (još nije objavljena u Službenom listu).

            (2)  Odluka Vijeća (EU) 2019/1918 od 8. studenoga 2019. o potpisivanju, u ime Europske unije, i privremenoj primjeni Sporazuma u obliku razmjene pisama između Europske unije i Islamske Republike Mauritanije o produljenju Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije, koji prestaje važiti 15. studenoga 2019. (SL L 297 I, 18.11.2019., str. 1.).

            (3)  Glavno tajništvo Vijeća objavit će datum stupanja na snagu Sporazuma u obliku razmjene pisama u Službenom listu Europske unije.


Odluka Komisije od 26/05/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9814 - FIRMENICH / LES DÉRIVÉS RÉSINIQUES ET TERPÉNIQUES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 29/05/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9801 - ALLIANZ / OMERS INFRASTRUCTURE / T&R JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2020/752 od 27. svibnja 2020. o sklapanju Sporazuma između Europske unije i Republike Bjelarusa o pojednostavljenju izdavanja viza

text:
                  9.6.2020

                  HR

                  Službeni list Europske unije

                  L 180/1

         ODLUKA VIJEĆA (EU) 2020/752
         od 27. svibnja 2020.
         o sklapanju Sporazuma između Europske unije i Republike Bjelarusa o pojednostavljenju izdavanja viza
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 6. drugim podstavkom točkom (a),
         uzimajući u obzir prijedlog Europske komisije,
         uzimajući u obzir pristanak Europskog parlamenta (1),
         budući da:

                     (1)

                     U skladu s Odlukom Vijeća (EU) 2019/1915 (2) Sporazum između Europske unije i Republike Bjelarusa o pojednostavljenju izdavanja viza („Sporazum”) potpisan je 8. siječnja 2020., podložno njegovu kasnijem sklapanju.

                     (2)

                     U Izjavi sa sastanka na vrhu Istočnog partnerstva od 7. svibnja 2009. Unija i partnerske zemlje izrazile su političku potporu liberalizaciji viznog režima u sigurnom i zaštićenom okruženju te su ponovno potvrdile svoju namjeru da u dogledno vrijeme poduzmu postupne korake za uspostavu bezviznog režima za svoje građane.

                     (3)

                     Svrha je Sporazuma pojednostaviti, na temelju reciprociteta, izdavanje viza građanima Unije i Bjelarusa za planirani boravak koji ne prelazi 90 dana tijekom bilo kojeg razdoblja od 180 dana.

                     (4)

                     Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (3); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (5)

                     U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (6)

                     Komisija je provela procjenu sigurnosti i cjelovitosti bjelaruskog sustava za izdavanje biometrijskih diplomatskih putovnica te njihovih tehničkih specifikacija.

                     (7)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum između Europske unije i Republike Bjelarusa o pojednostavljenju izdavanja viza odobrava se u ime Unije (4).

            Članak 2.
            Predsjednik Vijeća u ime Unije šalje obavijest predviđenu u članku 14. stavku 1. Sporazuma. (5)

            Članak 3.
            Europska komisija, uz pomoć predstavnika država članica, predstavlja Uniju u okviru Zajedničkog odbora osnovanog na temelju članka 12. Sporazuma.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 27. svibnja 2020.

                  Za Vijeće

                  Predsjednik

               G. GRLIĆ RADMAN

            (1)  Suglasnost od 13. svibnja 2020. (još nije objavljena u Službenom listu).

            (2)  Odluka Vijeća (EU) 2019/1915 od 14. listopada 2019. o potpisivanju, u ime Unije, Sporazuma između Europske unije i Republike Bjelarusa o pojednostavljenju izdavanja viza (SL L 297, 18.11.2019., str. 1).

            (3)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

            (4)  Vidjeti stranicu 3. ovoga Službenog lista.

            (5)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka Vijeća (ZVSP) 2020/755 od 8. lipnja 2020. o izmjeni Odluke (ZVSP) 2016/2383 o potpori Unije aktivnostima Međunarodne agencije za atomsku energiju u područjima nuklearne sigurnosti te u okviru provedbe Strategije EU-a protiv širenja oružja za masovno uništenje

text:
                  9.6.2020

                  HR

                  Službeni list Europske unije

                  LI 179/2

         ODLUKA VIJEĆA (ZVSP) 2020/755
         od 8. lipnja 2020.
         o izmjeni Odluke (ZVSP) 2016/2383 o potpori Unije aktivnostima Međunarodne agencije za atomsku energiju u područjima nuklearne sigurnosti te u okviru provedbe Strategije EU-a protiv širenja oružja za masovno uništenje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 21. prosinca 2016. donijelo Odluku (ZVSP) 2016/2383 (1) kojom je za aktivnosti iz članka 1. te odluke predviđeno razdoblje provedbe od 36 mjeseci od dana sklapanja sporazuma o financiranju iz navedene odluke.

                     (2)

                     Sporazum o financiranju s Međunarodnom agencijom za atomsku energiju (IAEA) potpisan je 15. lipnja 2017. i stoga istječe 14. lipnja 2020.

                     (3)

                     IAEA zatražila je 8. svibnja 2020. produljenje razdoblja provedbe i roka za ugovaranje iz Odluke (ZVSP) 2016/2383 s 36 mjeseci na 42 mjeseca, do 14. prosinca 2020. Zatraženo produljenje posljedica je pandemije bolesti COVID-19 i privremene suspenzije svih putovanja i sastanaka koji nisu nužni do 1. lipnja 2020., među ostalim sastanaka koji se trebaju održati u Beču, za koje je potrebno sudjelovanje nerezidentnih stručnjaka.

                     (4)

                     Aktivnosti iz članka 1. Odluke (ZVSP) 2016/2383 mogu se nastaviti bez ikakvog utjecaja na financijska sredstva do 14. prosinca 2020.

                     (5)

                     Odluku (ZVSP) 2016/2383 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Članak 5. stavak 2. Odluke (ZVSP) 2016/2383 zamjenjuje se sljedećim:
            „Ova Odluka prestaje važiti 14. prosinca 2020.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 8. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća (ZVSP) 2016/2383 od 21. prosinca 2016. o potpori Unije aktivnostima Međunarodne agencije za atomsku energiju u područjima nuklearne sigurnosti te u okviru provedbe Strategije EU-a protiv širenja oružja za masovno uništenje (SL L 352, 23.12.2016., str. 74.).


title: Odluka Vijeća (EU) 2020/751 od 27. svibnja 2020. o sklapanju Sporazuma između Europske unije i Republike Bjelarusa o ponovnom prihvatu osoba koje neovlašteno borave

text:
                  9.6.2020

                  HR

                  Službeni list Europske unije

                  L 181/1

         ODLUKA VIJEĆA (EU) 2020/751
         od 27. svibnja 2020.
         o sklapanju Sporazuma između Europske unije i Republike Bjelarusa o ponovnom prihvatu osoba koje neovlašteno borave
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 79. stavak 3. u vezi s člankom 218. stavkom 6. točkom (a),
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2019/2228 (2), Sporazum između Europske unije i Republike Bjelarusa o ponovnom prihvatu osoba koje neovlašteno borave („Sporazum”) potpisan je 8. siječnja 2020., podložno njegovu kasnijem sklapanju.

                     (2)

                     U Izjavi sa sastanka na vrhu Istočnog partnerstva od 7. svibnja 2009., Unija i partnerske zemlje ponovno su potvrdile svoju političku potporu potpunoj liberalizaciji viznog režima u sigurnom okruženju te promicanju mobilnosti sklapanjem sporazumâ o pojednostavnjenju izdavanja viza i ponovnom prihvatu sa zemljama Istočnog partnerstva.

                     (3)

                     Svrha je Sporazuma uvođenje brzih i djelotvornih postupaka za identifikaciju te za sigurno i zakonito vraćanje osoba koje ne ispunjavaju ili više ne ispunjavaju uvjete za ulazak, boravak ili boravište na državnom području Republike Bjelarusa ili neke države članice Unije te olakšavanje tranzita takvih osoba u duhu suradnje.

                     (4)

                     Komisija bi trebala predstavljati Uniju u Zajedničkom odboru za ponovni prihvat uspostavljenom člankom 19. Sporazuma.

                     (5)

                     U skladu s člancima 1. i 2. Protokola br. 21. o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije i ne dovodeći u pitanje članak 4. navedenog protokola, Irska ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (6)

                     U skladu s člancima 1. i 2. Protokola br. 22. o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (7)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum između Europske unije i Republike Bjelarusa o ponovnom prihvatu osoba koje neovlašteno borave odobrava se u ime Unije.
            Tekst Sporazuma priložen je ovoj Odluci.

            Članak 2.
            Predsjednik Vijeća u ime Unije šalje obavijest predviđenu u članku 23. stavku 2. Sporazuma (3).

            Članak 3.
            Europska komisija, uz pomoć predstavnika država članica, predstavlja Uniju u Zajedničkom odboru za ponovni prihvat uspostavljenom člankom 19. Sporazuma.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 27. svibnja 2020.

                  Za Vijeće

                  Predsjednik

               G. GRLIĆ RADMAN

            (1)  Suglasnost od 13. svibnja 2020. (još nije objavljena u Službenom listu).

            (2)  Odluka Vijeća (EU) 2019/2228 od 19. prosinca 2019., o potpisivanju, u ime Unije, Sporazuma između Europske unije i Republike Bjelarusa o ponovnom prihvatu osoba koje neovlašteno borave (SL L 333, 27.12.2019., str. 141.).

            (3)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka Vijeća (EU) 2020/753 od 30. ožujka 2020. o sklapanju Sporazuma o slobodnoj trgovini između Europske unije i Socijalističke Republike Vijetnama

text:
                  12.6.2020

                  HR

                  Službeni list Europske unije

                  L 186/1

         ODLUKA VIJEĆA (EU) 2020/753
         od 30. ožujka 2020.
         o sklapanju Sporazuma o slobodnoj trgovini između Europske unije i Socijalističke Republike Vijetnama
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. stavak 1., članak 100. stavak 2. i članak 207. stavak 4. prvi podstavak u vezi s člankom 218. stavkom 6. drugim podstavkom točkom (a) podtočkom v. i člankom 218. stavkom 7.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2019/1121 (2), Sporazum o slobodnoj trgovini između Europske unije i Socijalističke Republike Vijetnama („Sporazum”) potpisan je 30. lipnja 2019., podložno njegovu kasnijem sklapanju.

                     (2)

                     U skladu s člankom 218. stavkom 7. Ugovora, primjereno je ovlastiti Komisiju da u ime Unije, nakon savjetovanja s posebnim odborom koji imenuje Vijeće u skladu s člankom 207. stavkom 3. Ugovora, odobri određene izmjene Sporazuma koje se donose pojednostavnjenim postupkom u skladu s člankom 9.20. Sporazuma ili, u pogledu popisa subjekata iz odjeljaka od A do C priloga 9.-A i 9.-B Sporazumu, koje donosi Odbor za ulaganja, usluge, elektroničku trgovinu i javnu nabavu u skladu s člankom 9.23. Sporazuma.

                     (3)

                     U skladu s člankom 17.20. Sporazuma, ništa se u Sporazumu ne tumači kao da osobama dodjeljuje prava ili nameće obveze, osim onih koji nastaju između stranaka na temelju međunarodnog javnog prava.

                     (4)

                     Sporazum bi trebalo odobriti u ime Unije,

               DONIJELO JE OVU ODLUKU:

            Članak 1.
            Sporazum o slobodnoj trgovini između Europske unije i Socijalističke Republike Vijetnama („Sporazum”) odobrava se u ime Unije.
            Tekst Sporazuma priložen je ovoj Odluci.

            Članak 2.
            Za potrebe članaka 9.20. i 9.23. Sporazuma, sve izmjene ili ispravke odjeljaka od A do D i odjeljka F prilogâ 9.-A i 9.-B Sporazumu odobrava Komisija u ime Unije nakon savjetovanja s posebnim odborom koji imenuje Vijeće u skladu s člankom 207. stavkom 3. Ugovora.

            Članak 3.
            Predsjednik Vijeća u ime Unije šalje obavijest predviđenu u članku 17.16. stavku 2. Sporazuma kako bi se izrazila suglasnost Unije da bude obvezana Sporazumom (3).

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 30. ožujka 2020.

                  Za Vijeće

                  Predsjednica

               A. METELKO-ZGOMBIĆ

            (1)  Suglasnost od 12. veljače 2020. (još nije objavljena u Službenom listu).

            (2)  Odluka Vijeća (EU) 2019/1121 od 25. lipnja 2019. o potpisivanju, u ime Europske unije, Sporazuma o slobodnoj trgovini između Europske unije i Socijalističke Republike Vijetnama (SL L 177, 2.7.2019., str. 1.).

            (3)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka Vijeća (EU) 2020/766 od 8. lipnja 2020. o imenovanju članova i zamjenikâ članova Odbora regija za razdoblje od 1. veljače 2020. do 25. siječnja 2025.

text:
                  12.6.2020

                  HR

                  Službeni list Europske unije

                  L 187/3

         ODLUKA VIJEĆA (EU) 2020/766
         od 8. lipnja 2020.
         o imenovanju članova i zamjenikâ članova Odbora regija za razdoblje od 1. veljače 2020. do 25. siječnja 2025.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 300. stavak 3. i članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedloge estonske, ciparske i luksemburške vlade,
         budući da:

                     (1)

                     Člankom 300. stavkom 3. Ugovora predviđeno je da se Odbor regija sastoji od predstavnika regionalnih i lokalnih tijela koji imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Člankom 305. Ugovora predviđeno je da članove Odbora regija i jednak broj zamjenika članova imenuje Vijeće na mandat od pet godina u skladu s prijedlozima svake države članice.

                     (3)

                     Budući da je mandat članova i zamjenikâ članova Odbora regija istekao 25. siječnja 2020., trebalo bi imenovati nove članove i zamjenike članova.

                     (4)

                     Vijeće je 10. prosinca 2019. donijelo Odluku (EU) 2019/2157 (2) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., članovi i zamjenici članova koje su predložile češka, danska, estonska, ciparska, latvijska, luksemburška, nizozemska, austrijska, rumunjska, slovenska, slovačka i švedska vlada. Odlukom (EU) 2019/2157 također su imenovani, za isto razdoblje, tri člana koje je predložila belgijska vlada, 21 član i 20 zamjenika članova koje je predložila njemačka vlada, osam članova i osam zamjenika članova koje je predložila irska vlada, 16 članova i 16 zamjenika članova koje je predložila španjolska vlada, 10 članova i 14 zamjenika članova koje je predložila talijanska vlada, četiri člana i četiri zamjenika članova koje je predložila malteška vlada te osam članova i osam zamjenika članova koje je predložila finska vlada.

                     (5)

                     Vijeće je 20. siječnja 2020. donijelo Odluku (EU) 2020/102 (3) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., članovi i zamjenici članova koje su predložile grčka, francuska, hrvatska, litavska, mađarska i portugalska vlada, kao i četiri člana i četiri zamjenika članova koje je predložila belgijska vlada, jedan član kojeg je predložila bugarska vlada, jedan član i jedan zamjenik člana koje je predložila irska vlada, jedan član i jedan zamjenik člana koje je predložila španjolska vlada, 14 članova i 10 zamjenika članova koje je predložila talijanska vlada te 21 član i 20 zamjenika članova koje je predložila poljska vlada.

                     (6)

                     Vijeće je 3. veljače 2020. donijelo Odluku (EU) 2020/144 (4) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., četiri člana i četiri zamjenika članova koje je predložila španjolska vlada, kao i jedan član i jedan zamjenik člana koje je predložila finska vlada.

                     (7)

                     Vijeće je 26. ožujka 2020. donijelo Odluku (EU) 2020/511 (5) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., pet članova i osam zamjenika članova koje je predložila belgijska vlada, jedan zamjenik člana kojeg je predložila njemačka vlada i jedan član kojeg je predložila malteška vlada.

                     (8)

                     Smatralo se da se Odlukom (EU) 2019/852 o sastavu Odbora regija ponovno uspostavlja ravnoteža u raspodjeli mjesta koja je postojala prije donošenja Odluke Vijeća 2014/930/EU (6) te je u tu svrhu Odlukom (EU) 2019/852 povećan za po jedan broj članova i zamjenika članova dodijeljenih Estoniji, Cipru i Luksemburgu. Taj se novi sastav trebao primjenjivati samo u slučaju povlačenja Ujedinjene Kraljevine iz Unije. Budući da je povlačenje Ujedinjene Kraljevine iz Unije počelo proizvoditi pravne učinke 1. veljače 2020., od tog datuma broj članova Odbora regija jest broj predviđen u članku 1. Odluke (EU) 2019/852. Zbog toga estonska, ciparska i luksemburška vlada imaju pravo predložiti po jednog dodatnog člana i po jednog dodatnog zamjenika člana.

                     (9)

                     Estonska, ciparska i luksemburška vlada predložile su svoje kandidate za svoja dodatna mjesta članova i zamjenikâ članova. Te bi članove i zamjenike članova trebalo imenovati za razdoblje od 1. veljače 2020. do 25. siječnja 2025. Ova bi se Odluka stoga trebala primjenjivati retroaktivno od 1. veljače 2020.,

               DONIJELO JE OVU ODLUKU:

            Članak 1.
            U Odbor regija imenuju se sljedeće osobe za razdoblje od 1. veljače 2020. do 25. siječnja 2025.:

                        —

                        kao članovi, osobe navedene prema državi članici u Prilogu I.;

                        —

                        kao zamjenici članova, osobe navedene prema državi članici u Prilogu II.

            Članak 2.
            Ova Odluka stupa na snagu na dan donošenja.
            Primjenjuje se od 1. veljače 2020.

            Sastavljeno u Bruxellesu 8. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  SL L 139, 27.5.2019., str. 13.

            (2)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).

            (3)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).

            (4)  Odluka Vijeća (EU) 2020/144 od 3. veljače 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 32, 4.2.2020., str. 16.).

            (5)  Odluka Vijeća (EU) 2020/511 od 26. ožujka 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 113, 8.4.2020., str. 18.).

            (6)  Odluka Vijeća 2014/930/EU od 16. prosinca 2014. o određivanju sastava Odbora regija (SL L 365, 19.12.2014., str. 143.).

            PRILOG I.
            ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I
            Членове / Miembros / Členové / Medlemmer / Mitglieder / Liikmed / Μέλη / Members / Membres / Članovi / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter
            EESTI
            Mr Juri GOTMANS
            Member of a Local Assembly: Võru City Council

            ΚYΠΡΟΣ
            Mr Christakis MELETIES

               President of the Community Council of Kokkinotrimithia

            LUXEMBOURG
            Mr Gusty GRAAS
            Member of a Local Assembly: Conseil communal de la commune de Bettembourg

            PRILOG II.
            ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ IΙ - ANNEX II - ANNEXE II - PRILOG II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II
            Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternate members / Suppléants / Zamjenici članova / Supplenti / Aizstājēji / Pakaitiniai nariai / Póttagok / Membri Supplenti / Plaatsvervangers / Zastępcy członków / Suplentes / Supleanți / Náhradníci / Nadomestni člani / Varajäsenet / Suppleanter
            EESTI
            Mr Kurmet MÜÜRSEPP
            Representative of a local body with political accountability to an elected Assembly: Antsla Rural Municipality Council

            ΚYΠΡΟΣ
            Mr Panayiotis VASILIOU

               President of the Community Council of Mazotos, Larnaca

            LUXEMBOURG
            Mr Vincent REDING
            Member of a Local Assembly: Conseil communal de la commune de Weiler-la-Tour


title: Odluka Vijeća (EU) 2020/767 od 8. lipnja 2020. o stajalištu koje treba zauzeti u ime Europske unije u okviru Vijeća Međunarodne organizacije civilnog zrakoplovstva u pogledu donošenja izmjene 91. Priloga 10. sveska III. Konvenciji o međunarodnom civilnom zrakoplovstvu I obavješćivanju o razlici u odnosu na datum primjene izmjene 13.B Priloga 14. sveska I., izmjene 40.C Priloga 6., izmjene 77.B Priloga 3. i izmjene 39.B Priloga 15. Konvenciji o međunarodnom civilnom zrakoplovstvu

text:
                  12.6.2020

                  HR

                  Službeni list Europske unije

                  L 187/7

         ODLUKA VIJEĆA (EU) 2020/767
         od 8. lipnja 2020.
         o stajalištu koje treba zauzeti u ime Europske unije u okviru Vijeća Međunarodne organizacije civilnog zrakoplovstva u pogledu donošenja izmjene 91. Priloga 10. sveska III. Konvenciji o međunarodnom civilnom zrakoplovstvu I obavješćivanju o razlici u odnosu na datum primjene izmjene 13.B Priloga 14. sveska I., izmjene 40.C Priloga 6., izmjene 77.B Priloga 3. i izmjene 39.B Priloga 15. Konvenciji o međunarodnom civilnom zrakoplovstvu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Konvencija o međunarodnom civilnom zrakoplovstvu („Čikaška konvencija”), kojom se uređuje međunarodni zračni prijevoz, stupila je na snagu 4. travnja 1947. Njome je osnovana Međunarodna organizacija civilnog zrakoplovstva (ICAO).

                     (2)

                     Države članice Unije države su ugovornice Čikaške konvencije i članice ICAO-a, a Unija ima status promatrača u određenim tijelima ICAO-a.

                     (3)

                     Na temelju članka 54. Čikaške konvencije Vijeće ICAO-a može donositi međunarodne standarde i preporučenu praksu.

                     (4)

                     Vijeće ICAO-a na jednoj od svojih sljedećih sjednica treba donijeti izmjenu 91. Priloga 10. sveska III. Čikaškoj konvenciji o sustavu za selektivno pozivanje (SELCAL) („izmjena 91.”).

                     (5)

                     Glavna je svrha izmjene 91. uvesti nove tonove radi proširenja dostupnog skupa kodova SELCAL te time smanjiti učestalost pogrešnih indikacija u pilotskoj kabini zrakoplova. Njome se također mijenjaju zahtjevi povezani sa značajkama sustava i uvode novi tonovi kojima se osigurava mehanizam za povećanje broja kodova SELCAL uz minimalne posljedice za operatore zrakoplova.

                     (6)

                     Primjereno je utvrditi stajalište koje treba zauzeti u ime Unije u okviru Vijeća ICAO-a jer će izmjena 91. biti obvezujuća za Uniju te može presudno utjecati na sadržaj prava Unije, posebno na Provedbenu uredbu Komisije (EU) 2017/373 (1). Izmjena 91. nakon donošenja bit će obvezujuća za sve države članice ICAO-a, uključujući sve države članice Unije, u skladu s Čikaškom konvencijom i ograničenjima utvrđenima u Čikaškoj konvenciji. Člankom 38. Čikaške konvencije od država ugovornica zahtijeva se da u skladu s mehanizmom za obavješćivanje o razlikama obavijeste ICAO ako namjeravaju odstupiti od pojedinog standarda.

                     (7)

                     Unija snažno podupire nastojanja ICAO za poboljšanje sigurnosti zrakoplovstva osiguravanjem sigurnih i jasnih komunikacijskih, navigacijskih i nadzornih usluga. Unija bi stoga trebala poduprijeti izmjenu 91.

                     (8)

                     Stajalište Unije na jednoj od sljedećih sjednica Vijeća ICAO-a kada je riječ o izmjeni 91. trebaju izraziti države članice Unije koje su članice Vijeća ICAO-a, djelujući zajednički u ime Unije.

                     (9)

                     Stajalište Unije, nakon što Vijeće ICAO-a donese izmjenu 91., koju glavni tajnik ICAO-a treba objaviti putem dopisa ICAO-a upućenog državama članicama ICAO-a, trebalo bi biti da se obavijesti o poštovanju izmjene 91. te ga trebaju izraziti sve države članice Unije.

                     (10)

                     Vijeće ICAO-a donijelo je 2016. izmjene niza priloga Čikaškoj konvenciji čiji je cilj smanjiti nezgode i nesreće uzrokovane izlijetanjem s uzletno-sletne staze. Te izmjene („izmjene”) navedene su u dopisima upućenima državama članicama ICAO-a AN 4/1 2.26-16/19, AN 2/2.4 – 16/18, AN 10/1.1 – 16/17 i AN 11/1.3.29-16/12 i primjenjivat će se u državama ugovornicama od 5. studenoga 2020.

                     (11)

                     Unija snažno podupire nastojanja ICAO za poboljšanje sigurnost zrakoplovstva. Te izmjene, kojima se uvodi nova usklađena metodologija za procjenu stanja površine uzletno-sletne staze i izvješćivanje o njemu, pridonijet će smanjivanju rizika od nezgoda i nesreća uzrokovanih izlijetanjem s uzletno-sletne staze zbog onečišćenja uzletno-sletne staze primjerice snijegom, ledom, bljuzgavicom ili vodom.

                     (12)

                     Izmjene su uključene u pravo Unije provedbenim uredbama Komisije (EU) 2019/1387 (2) i (EU) 2020/469 (3).

                     (13)

                     Provedbene uredbe (EU) 2020/469 i (EU) 2019/1387 djelomično će se primjenjivati od 5. studenoga 2020. kako bi se podudarale s datumom primjene izmjena. Međutim, pandemija bolesti COVID-19 imala je znatne posljedice na nastojanja država članica Unije i dionika u sektoru zrakoplovstva da se pripreme za primjenu novih mjera navedenih u izmjeni 77.B Priloga 3., izmjeni 13.B Priloga 14., izmjeni 40.C Priloga 6. i izmjeni 39.B Priloga 15. Čikaškoj konvenciji.

                     (14)

                     Posebice, karantenske mjere i djelomična nezaposlenost osoblja, u kombinaciji s dodatnim radnim opterećenjem koje je potrebno za prevladavanje znatnih posljedica pandemije bolesti COVID-19 za sve dionike, usporili su napredak.

                     (15)

                     Nadležna tijela i operatori nailaze na poteškoće u pripremi za provedbu izmjena. Stoga bi moglo biti potrebno za šest mjeseci odgoditi datum primjene predviđen u provedbenim uredbama (EU) 2020/469 i (EU) 2019/1387.

                     (16)

                     Ako Vijeće ICAO-a ne odgodi datum primjene izmjena za šest mjeseci, a u pravu Unije se datum primjene odgovarajućih standarda ICAO-a odgodi za šest mjeseci, stajalište Unije trebalo bi biti da se ICAO obavijesti o razlici u skladu s člankom 38. Čikaške konvencije i da se ICAO obavijesti o namjeri Unije da za šest mjeseci odgodi datum primjene izmjena,

               DONIJELO JE OVU ODLUKU:

            Članak 1.

               1.   Stajalište koje treba zauzeti u ime Europske unije na jednoj od sljedećih sjednica Vijeća Međunarodne organizacije civilnog zrakoplovstva („ICAO”) jest da se u cijelosti podupre predložena izmjena 91. Priloga 10. sveska III. Konvenciji o međunarodnom civilnom zrakoplovstvu („Čikaška konvencija”).

               2.   Stajalište koje treba zauzeti u ime Unije nakon što Vijeće ICAO-a donese izmjenu 91. Priloga 10. sveska III. Čikaškoj konvenciji jest da se u odgovoru na odgovarajući dopis ICAO-a upućen državama članicama ICAO-a obavijesti o poštovanju donesene mjere.

            Članak 2.
            Ako Vijeće ICAO-a ne odgodi datum primjene izmjene 77.B Priloga 3., izmjene 13.B Priloga 14., izmjene 40.C Priloga 6. i izmjene 39.B Priloga 15. Čikaškoj konvenciji, a Komisija izmijeni provedbene uredbe (EU) 2020/469 i (EU) 2019/1387 te Delegiranu uredbu C(2020)710 final (4) kako bi se njihova primjena odgodila za šest mjeseci, obavijestit će se ICAO, u skladu s člankom 38. Čikaške konvencije, o odgovarajućoj razlici od šest mjeseci u odnosu na datum primjene izmjene 77.B Priloga 3., izmjene 13.B Priloga 14., izmjene 40.C Priloga 6. i izmjene 39.B Priloga 15. Čikaškoj konvenciji.

            Članak 3.

               1.   Stajalište iz članka 1. stavka 1. izražavaju države članice Unije koje su članice Vijeća ICAO-a.

               2.   Stajališta iz članka 1. stavka 2. i članka 2. izražavaju sve države članice Unije.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 8. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Provedbena uredba Komisije (EU) 2017/373 оd 1. ožujka 2017. o utvrđivanju zajedničkih zahtjeva za pružatelje usluga upravljanja zračnim prometom/pružatelje usluga u zračnoj plovidbi i drugih mrežnih funkcija za upravljanje zračnim prometom i za njihov nadzor, o stavljanju izvan snage Uredbe (EZ) br. 482/2008 i provedbenih uredbi (EU) br. 1034/2011, (EU) br. 1035/2011 i (EU) 2016/1377 te o izmjeni Uredbe (EU) br. 677/2011 (SL L 62, 8.3.2017., str. 1.).

            (2)  Provedbena uredba Komisije (EU) 2019/1387 оd 1. kolovoza 2019. o izmjeni Uredbe Komisije (EU) br. 965/2012 u pogledu zahtjeva za izračune performansi aviona u slijetanju i standarda za procjenu stanja površine uzletno-sletne staze te ažuriranja određene sigurnosne zrakoplovne opreme, zahtjeva i operacija za koje nije izdano operativno odobrenje za operacije povećanog doleta (SL L 229, 5.9.2019., str. 1.).

            (3)  Provedbena uredba Komisije (EU) 2020/469 оd 14. veljače 2020. o izmjeni Uredbe (EU) br. 923/2012, Uredbe (EU) br. 139/2014 i Uredbe (EU) 2017/373 u pogledu zahtjeva za upravljanje zračnim prometom/uslugama u zračnoj plovidbi, oblikovanja struktura zračnog prostora i kvalitete podataka, sigurnosti uzletno-sletnih staza te o stavljanju izvan snage Uredbe Komisije br. 73/2010 (SL L 104, 3.4.2020., str. 1.).

            (4)  Delegirana uredba Komisije C(2020)710 final o izmjeni Uredbe (EU) br. 139/2014 u pogledu sigurnosti uzletno-sletnih staza i zrakoplovnih podataka.


title: Odluka Vijeća (EU) 2020/769 od 10. lipnja 2020. o stajalištu koje u ime Unije treba zauzeti u okviru Zajedničkog odbora osnovanog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu izmjene tog sporazuma

text:
                  12.6.2020

                  HR

                  Službeni list Europske unije

                  L 187/12

         ODLUKA VIJEĆA (EU) 2020/769
         od 10. lipnja 2020.
         o stajalištu koje u ime Unije treba zauzeti u okviru Zajedničkog odbora osnovanog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju u pogledu izmjene tog sporazuma
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 50. stavak 2.,
         uzimajući u obzir Ugovor o funkcioniranju Europske unije, a posebno njegov članak 218. stavak 9.,
         uzimajući u obzir prijedlog Europske komisije,
         budući da:

                     (1)

                     Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (1) („Sporazum o povlačenju”) Unija je sklopila Odlukom Vijeća (EU) 2020/135 (2), a stupio je na snagu 1. veljače 2020.

                     (2)

                     Člankom 164. stavkom 5. točkom (d) Sporazuma o povlačenju Zajednički odbor ovlašćuje se donositi odluke o izmjeni tog sporazuma pod uvjetom da su te izmjene potrebne za ispravljanje pogrešaka, uklanjanje propusta ili drugih nedostataka ili rješavanje situacija koje nisu bile predviđene u trenutku potpisivanja Sporazuma te pod uvjetom da se tim odlukama ne mijenjaju ključni elementi tog sporazuma. Na temelju članka 166. stavka 2. Sporazuma o povlačenju, odluke Zajedničkog odbora obvezujuće su za Uniju i Ujedinjenu Kraljevinu. Unija i Ujedinjena Kraljevina dužne su provoditi takve odluke, koje imaju isti pravni učinak kao Sporazum o povlačenju. U skladu s člankom 182. Sporazuma o povlačenju, Protokol o Irskoj / Sjevernoj Irskoj sastavni je dio tog sporazuma.

                     (3)

                     Određeni datumi iz Sporazuma o povlačenju već su bili prošli u trenutku njegova stupanja na snagu. Te bi datume, uz odgovarajuće prilagodbe Sporazuma o povlačenju, radi pravne sigurnosti trebalo izmijeniti.

                     (4)

                     Članak 145. Sporazuma o povlačenju ne sadržava odredbe o bespovratnim sredstvima koja su u okviru Istraživačkog fonda za ugljen i čelik dodijeljena korisnicima iz Ujedinjene Kraljevine do isteka prijelaznog razdoblja. Stoga bi članak 145. Sporazuma o povlačenju trebalo dopuniti radi pravne sigurnosti tekuće dodjele bespovratnih sredstava.

                     (5)

                     Dvije odluke Administrativne komisije za koordinaciju sustava socijalne sigurnosti omaškom nisu navedene u dijelu I. Priloga I. Sporazumu o povlačenju, a osam akata ključnih za primjenu pravila unutarnjeg tržišta za robu na Sjevernu Irsku nije navedeno u Prilogu 2. Protokolu o Irskoj / Sjevernoj Irskoj. Te bi odluke i akte stoga trebalo dodati u te priloge. Osim toga, tri su bilješke potrebne da se dodatno definira područje primjene određenih konkretnih akata navedenih u Prilogu 2. Protokolu o Irskoj / Sjevernoj Irskoj. Te bi bilješke stoga trebalo dodati u Prilog 2. Protokolu o Irskoj / Sjevernoj Irskoj.

                     (6)

                     Zajednički odbor trebao bi na temelju članka 164. stavka 5. točke (d) Sporazuma o povlačenju donijeti odluku o uklanjanju tih propusta i nedostataka.

                     (7)

                     Stoga je primjereno utvrditi stajalište koje u ime Unije treba zauzeti u okviru Zajedničkog odbora,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora osnovanog Sporazumom o povlačenju o izmjeni Sporazuma o povlačenju u skladu s njegovim člankom 164. stavkom 5. točkom (d) jest da se Sporazum o povlačenju izmijeni kako slijedi:

                        1.

                        u članku 135. u naslovu se riječi „proračunima Unije za 2019. i 2020.” zamjenjuju riječima „proračunu Unije za 2020.”, a u stavku 1. riječi „za 2019. i 2020.” zamjenjuju se riječima „za 2020.”, a riječ „tih proračuna” zamjenjuje se riječju „tog proračuna”;

                        2.

                        u članku 137. u naslovu i stavku 1. prvom podstavku riječi „2019. i” brišu se;

                        3.

                        članak 143. stavak 1. mijenja se kako slijedi:

                                    (a)

                                    u drugom podstavku riječi „31. srpnja 2019.” zamjenjuju se riječima „31. srpnja 2020.”;

                                    (b)

                                    treći podstavak zamjenjuje se sljedećim:
                                    „U konsolidiranim financijskim izvještajima Unije za 2020., plaćanja izvršena iz rezervacija navedenih u drugom podstavku točki (b) od datuma stupanja na snagu ovog Sporazuma do 31. prosinca 2020. navode se za iste financijske operacije navedene u ovom stavku, ali odobrene na datum stupanja na snagu ovog Sporazuma ili nakon tog datuma.”;

                        4.

                        u članku 144. stavku 1. drugom podstavku, datum „31. srpnja 2019.” zamjenjuju se datumom „31. srpnja 2020.”;

                        5.

                        u članku 145. dodaje se sljedeći stavak:
                        „U pogledu projekata Istraživačkog fonda za ugljen i čelik osnovanog Protokolom br. 37 uz Ugovor o Europskoj uniji i Ugovor o funkcioniranju Europske unije koji se provode na temelju sporazuma o bespovratnim sredstvima sklopljenih prije isteka prijelaznog razdoblja, pravo Unije nastavlja se primjenjivati na Ujedinjenu Kraljevinu i u Ujedinjenoj Kraljevini nakon isteka prijelaznog razdoblja, do zaključenja tih projekata. Primjenjivo pravo Unije posebice obuhvaća sljedeće odredbe i sve izmjene tih odredaba, neovisno o datumu donošenja, stupanja na snagu ili primjene izmjene:

                                    (a)

                                    odluke Vijeća 2003/76/EZ (3), 2003/77/EZ (4) i 2008/376/EZ (5);

                                    (b)

                                    akte iz članka 138. stavka 2. točaka (a), (c), (d) i (e).”;

                        6.

                        članak 150. mijenja se kako slijedi:

                                    (a)

                                    stavak 4. mijenja se kako slijedi:

                                                i.

                                                u četvrtoj rečenici, riječi „15. prosinca” zamjenjuju se riječima „15. listopada”, a „2019.” zamjenjuje se s „2020.”;

                                                ii.

                                                u petoj rečenici, riječi „15. prosinca 2030.” zamjenjuju se riječima „15. listopada 2031.”;

                                    (b)

                                    stavak 8. mijenja se kako slijedi:

                                                i.

                                                u prvom podstavku „2019.” zamjenjuje se s „2020.”;

                                                ii.

                                                u prvoj rečenici drugog podstavka „2020.” zamjenjuje se s „2021.”;

                        7.

                        u Prilogu 2. Protokolu o Irskoj / Sjevernoj Irskoj umeću se sljedeće bilješke:

                                    (a)

                                    u odjeljku „4. Opći aspekti trgovine”, iza unosa „Uredba (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008”:
                                    „Ne dovodeći u pitanje činjenicu da se tarifne povlastice za zemlje koje ispunjavaju uvjete u skladu s Unijinim sustavom općih carinskih povlastica primjenjuju na Ujedinjenu Kraljevinu u vezi sa Sjevernom Irskom,:

                                                —

                                                upućivanja na ‚državu članicu’ u članku 9. stavku 1. točki (c) podtočki ii. i u poglavlju VI. [Zaštitne i nadzorne odredbe] Uredbe (EU) br. 978/2012 ne čitaju se tako da uključuju Ujedinjenu Kraljevinu u vezi sa Sjevernom Irskom;

                                                —

                                                upućivanja na ‚tržište Unije’ u članku 2. točki (k) i poglavlju VI. [Zaštitne i nadzorne odredbe] Uredbe (EU) br. 978/2012 ne čitaju se tako da uključuju tržište Ujedinjene Kraljevine u vezi sa Sjevernom Irskom te

                                                —

                                                upućivanja na ‚proizvođače iz Unije’ i ‚industriju Unije’ u Uredbi (EU) br. 978/2012 ne čitaju se tako da uključuju tržište Ujedinjene Kraljevine u vezi sa Sjevernom Irskom.”;

                                    (b)

                                    u odjeljku „5. Instrumenti trgovinske zaštite” ispod naslova odjeljka:
                                    „Ne dovodeći u pitanje činjenicu da se Unijine uredbe o trgovinskoj zaštiti primjenjuju u Ujedinjenoj Kraljevini u vezi sa Sjevernom Irskom, upućivanja na ‚države članice’ ili ‚Uniju’ u uredbama (EU) 2016/1036, (EU) 2016/1037, (EU) 2015/478 i (EU) 2015/755 ne čitaju se tako da uključuju tržište Ujedinjene Kraljevine u vezi sa Sjevernom Irskom. Osim toga, uvoznici koji u Uniji plaćaju antidampinške ili kompenzacijske pristojbe za uvoz robe ocarinjene u Sjevernoj Irskoj mogu zatražiti povrat takve pristojbe samo na temelju članka 11. stavka 8. Uredbe (EU) 2016/1036 ili članka 21. Uredbe (EU) 2016/1037.”;

                                    (c)

                                    u odjeljku „6. Uredbe o bilateralnim zaštitnim mjerama” ispod naslova odjeljka:
                                    „Ne dovodeći u pitanje činjenicu da se Unijine bilateralne zaštitne mjere primjenjuju u Ujedinjenoj Kraljevini u vezi sa Sjevernom Irskom, upućivanja na ‚države članice’ ili ‚Uniju’ u uredbama navedenima u nastavku ne čitaju se tako da uključuju Ujedinjenu Kraljevinu u vezi sa Sjevernom Irskom.”;

                        8.

                        u Prilogu 2. Protokolu o Irskoj / Sjevernoj Irskoj dodaju se sljedeći akti:

                                    —

                                    u odjeljku „6. Uredbe o bilateralnim zaštitnim mjerama”: Uredba (EU) 2019/287 Europskog parlamenta i Vijeća od 13. veljače 2019. o provedbi bilateralnih zaštitnih klauzula i drugih mehanizama kojima se omogućuje privremeno povlačenje povlastica iz određenih trgovinskih sporazuma sklopljenih između Europske unije i trećih zemalja (6);

                                    —

                                    u odjeljku „23. Kemikalije i povezani proizvodi”: Uredba Vijeća (EZ) br. 111/2005 od 22. prosinca 2004. o utvrđivanju pravila za nadzor trgovine prekursorima za droge između Unije i trećih zemalja (7);

                                    —

                                    u odjeljku „25. Otpad”: Direktiva (EU) 2019/904 Europskog parlamenta i Vijeća od 5. lipnja 2019. o smanjenju utjecaja određenih plastičnih proizvoda na okoliš (8);

                                    —

                                    u odjeljku „29. Hrana – općenito”: Direktiva 2011/91/EU Europskog parlamenta i Vijeća od 13. prosinca 2011. o oznakama ili znakovima za određivanje serije u koju pripada hrana (9);

                                    —

                                    u odjeljku „42. Biljni reprodukcijski materijal”: Direktiva Vijeća 66/401/EEZ od 14. lipnja 1966. o stavljanju na tržište sjemena krmnog bilja (10); Direktiva Vijeća 98/56/EZ od 20. srpnja 1998. o stavljanju poljoprivrednog reprodukcijskog materijala ukrasnog bilja na tržište (11); i Direktiva Vijeća 2008/72/EZ od 15. srpnja 2008. o stavljanju na tržište reprodukcijskog sadnog materijala povrća, osim sjemena (12);

                                    —

                                    u odjeljku „47. Ostalo”: Uredba (EU) 2019/880 Europskog parlamenta i Vijeća od 17. travnja 2019. o unosu i uvozu kulturnih dobara (13);

                        9.

                        u dijelu I. Priloga I. Sporazumu o povlačenju dodaju se sljedeći akti:

                                    —

                                    u odjeljku „Elektronička razmjena podataka (serija E)”: Administrativne komisije za koordinaciju sustava socijalne sigurnosti Odluka br. E7 od 27. lipnja 2019. o praktičnim mjerama za suradnju i razmjenu podataka do potpune provedbe Sustava elektroničke razmjene informacija o socijalnoj sigurnosti (EESSI) u državama članicama (14);

                                    —

                                    u odjeljku „Obiteljska davanja (serija F)”: Odluka br. F3 Administrativne komisije za koordinaciju sustava socijalne sigurnosti od 19. prosinca 2018. o tumačenju članka 68. Uredbe (EZ) br. 883/2004 u pogledu metode izračuna dodatka u visini razlike (15).

            Članak 2.
            Svaka odluka Zajedničkog odbora o izmjeni Sporazuma o povlačenju u skladu s člankom 1. objavljuje se u Službenom listu Europske unije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 10. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  SL L 29, 31.1.2020., str. 7.

            (2)  Odluka Vijeća (EU) 2020/135 od 30. siječnja 2020. o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 29, 31.1.2020., str. 1.).

            (3)  Odluka Vijeća 2003/76/EZ od 1. veljače 2003. o mjerama potrebnim za provedbu Protokola o financijskim posljedicama isteka Ugovora o EZUČ-u i o Istraživačkom fondu za ugljen i čelik priloženog Ugovoru o osnivanju Europske zajednice (SL L 29, 5.2.2003., str. 22.).

            (4)  Odluka Vijeća 2003/77/EZ od 1. veljače 2003. o utvrđivanju višegodišnjih financijskih smjernica za upravljanje imovinom EZUČ-a u likvidaciji i, po završetku likvidacije, imovinom Istraživačkog fonda za ugljen i čelik (SL L 29, 5.2.2003., str. 25.).

            (5)  Odluka Vijeća 2008/376/EZ od 29. travnja 2008. o usvajanju istraživačkog programa Istraživačkog fonda za ugljen i čelik i o višegodišnjim tehničkim smjernicama za taj program (SL L 130, 20.5.2008., str. 7.).

            (6)  SL L 53, 22.2.2019., str. 1.

            (7)  SL L 22, 26.1.2005., str. 1.

            (8)  SL L 155, 12.6.2019., str. 1.

            (9)  SL L 334, 16.12.2011., str. 1.

            (10)  SL 125, 11.7.1966., str. 2298/66.

            (11)  SL L 226, 13.8.1998., str. 16.

            (12)  SL L 205, 1.8.2008., str. 28.

            (13)  SL L 151, 7.6.2019., str.1.

            (14)  SL C 73, 6.3.2020., str. 5.

            (15)  SL C 215, 26.6.2019., str. 2.


title: Odluka Vijeća (ZVSP) 2020/905 od 29. lipnja 2020. o izmjeni Odluke (ZVSP) 2017/1428 u potpori provedbi Akcijskog plana iz Maputa za provedbu Konvencije iz 1997. o zabrani uporabe, stvaranja zaliha, proizvodnje i prijenosa protupješačkih mina i o njihovu uništenju

text:
                  30.6.2020

                  HR

                  Službeni list Europske unije

                  L 207/35

         ODLUKA VIJEĆA (ZVSP) 2020/905
         od 29. lipnja 2020.
         o izmjeni Odluke (ZVSP) 2017/1428 u potpori provedbi Akcijskog plana iz Maputa za provedbu Konvencije iz 1997. o zabrani uporabe, stvaranja zaliha, proizvodnje i prijenosa protupješačkih mina i o njihovu uništenju
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 4. kolovoza 2017. donijelo Odluku (ZVSP) 2017/1428 (1), kojom je predviđeno provedbeno razdoblje od 36 mjeseci od datuma sklapanja sporazuma o financiranju iz članka 3. stavka 3. te odluke za aktivnosti iz njezina članka 1.

                     (2)

                     Sporazum o financiranju s odjelom za potporu provedbi Konvencije o zabrani uporabe, stvaranja zaliha, proizvodnje i prijenosa protupješačkih mina i o njihovu uništenju („ISU”), kojeg predstavlja Međunarodni centar za humanitarno razminiranje u Ženevi, koji je provedbena agencija za Odluku (ZVSP) 2017/1428, potpisan je 30. listopada 2017. i istječe 29. listopada 2020.

                     (3)

                     ISU je 16. travnja 2020. zatražio produljenje od četiri mjeseca, bez dodatnih troškova, provedbenog razdoblja Odluke (ZVSP) 2017/1428 do 28. veljače 2021., zbog pandemije bolesti COVID-19 i ograničenja međunarodnih putovanja.

                     (4)

                     Nastavak aktivnosti iz članka 1. Odluke (ZVSP) 2017/1428 nema nikakvog utjecaja na financijska sredstva do 28. veljače 2021.

                     (5)

                     Odluku (ZVSP) 2017/1428 trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            Članak 5. Odluke (ZVSP) 2017/1428 zamjenjuje se sljedećim:

                  „Članak 5.
                  Ova Odluka stupa na snagu na dan donošenja.
                  Prestaje važiti 28. veljače 2021.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 29. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća (ZVSP) 2017/1428 od 4. kolovoza 2017. u potpori provedbi Akcijskog plana iz Maputa za provedbu Konvencije iz 1997. o zabrani uporabe, stvaranja zaliha, proizvodnje i prijenosa protupješačkih mina i o njihovu uništenju (SL L 204, 5.8.2017., str. 101.).


title: Odluka Vijeća (ZVSP) 2020/906 od 29. lipnja 2020. o izmjeni Odluke (ZVSP) 2019/615 o potpori Unije aktivnostima koje prethode Revizijskoj konferenciji iz 2020. stranaka Ugovora o neširenju nuklearnog oružja (NPT)

text:
                  30.6.2020

                  HR

                  Službeni list Europske unije

                  L 207/36

         ODLUKA VIJEĆA (ZVSP) 2020/906
         od 29. lipnja 2020.
         o izmjeni Odluke (ZVSP) 2019/615 o potpori Unije aktivnostima koje prethode Revizijskoj konferenciji iz 2020. stranaka Ugovora o neširenju nuklearnog oružja (NPT)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. travnja 2019. donijelo Odluku (ZVSP) 2019/615 (1) kojom je za aktivnosti iz članka 1. te odluke predviđeno razdoblje provedbe od 18 mjeseci od datuma sklapanja sporazuma o financiranju iz te odluke.

                     (2)

                     Ured Ujedinjenih naroda za poslove razoružanja zatražio je produljenje razdoblja provedbe Odluke (ZVSP) 2019/615 do 16. travnja 2021. Zatraženo produljenje posljedica je pandemije bolesti COVID-19 i privremene suspenzije aktivnosti predviđenih Odlukom (ZVSP) 2019/615.

                     (3)

                     Aktivnosti iz članka 1. Odluke (ZVSP) 2019/615 mogu se nastaviti bez ikakvog utjecaja na financijska sredstva do 16. travnja 2021.

                     (4)

                     Odluku (ZVSP) 2019/615 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Članak 5. stavak 2. Odluke (ZVSP) 2019/615 zamjenjuje se sljedećim:

                        „2.

                        Ova Odluka prestaje važiti 24 mjeseca nakon datuma sklapanja sporazuma o financiranju iz članka 3. stavka 3. ili šest mjeseci nakon datuma njezina donošenja ako se u tom razdoblju ne sklopi sporazum o financiranju.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 29. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća (ZVSP) 2019/615 od 15. travnja 2019. o potpori Unije aktivnostima koje prethode Revizijskoj konferenciji iz 2020. stranaka Ugovora o neširenju nuklearnog oružja (NPT) (SL L 105, 16.4.2019., str. 25.).


title: Odluka (EU) 2020/1076 Europskog parlamenta i Vijeća od 18. lipnja 2020. o mobilizaciji Fonda solidarnosti Europske unije radi pružanja pomoći Portugalu, Španjolskoj, Italiji i Austriji

text:
                  4.8.2020

                  HR

                  Službeni list Europske unije

                  L 253/1

         ODLUKA (EU) 2020/1076 EUROPSKOG PARLAMENTA I VIJEĆA
         od 18. lipnja 2020.
         o mobilizaciji Fonda solidarnosti Europske unije radi pružanja pomoći Portugalu, Španjolskoj, Italiji i Austriji
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (1), a posebno njezin članak 4. stavak 3.,
         uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 11.,
         uzimajući u obzir prijedlog Europske komisije,
         budući da:

                     (1)

                     Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na hitne situacije kako bi pokazala solidarnost sa stanovništvom regija pogođenih prirodnim katastrofama.

                     (2)

                     Sredstva Fonda ne smiju prijeći maksimalan godišnji iznos od 500 000 000 EUR (u cijenama iz 2011.), kako je utvrđeno člankom 10. Uredbe Vijeća (EU, Euratom) br. 1311/2013 (3).

                     (3)

                     Portugal je 8. studenoga 2019. podnio zahtjev za mobilizaciju Fonda nakon ekstremnih vremenskih prilika na Azorima.

                     (4)

                     Španjolska je 28. studenoga 2019. podnijela zahtjev za mobilizaciju Fonda nakon obilnih padalina koje su dovele do poplava u regijama Valenciji, Murciji, Kastilji i La Manchi te Andaluziji.

                     (5)

                     Italija je 10. siječnja 2020. podnijela zahtjev za mobilizaciju Fonda nakon ekstremnih vremenskih prilika u 17 regija u jesen 2019.

                     (6)

                     Austrija je 29. siječnja 2020. podnijela zahtjev za mobilizaciju Fonda nakon ekstremnih vremenskih prilika u studenome 2019.

                     (7)

                     Zahtjevi Portugala, Španjolske, Italije i Austrije ispunjavaju uvjete za osiguravanje financijskog doprinosa iz Fonda kako je utvrđeno člankom 4. Uredbe (EZ) br. 2012/2002.

                     (8)

                     Stoga bi trebalo mobilizirati sredstva iz Fonda kako bi se osigurao financijski doprinos za Portugal, Španjolsku, Italiju i Austriju.

                     (9)

                     Radi što brže mobilizacije Fonda ova bi se Odluka trebala primjenjivati od datuma njezina donošenja,

               DONIJELI SU OVU ODLUKU:

            Članak 1.
            U okviru općeg proračuna Europske unije za financijsku godinu 2020. mobilizira se Fond solidarnosti Europske unije te se u odobrenim sredstvima za preuzimanje obveza i odobrenim sredstvima za plaćanje osiguravaju sljedeći iznosi:

                        (a)

                        iznos od 8 212 697 EUR za Portugal;

                        (b)

                        iznos od 56 743 358 EUR za Španjolsku;

                        (c)

                        iznos od 211 707 982 EUR za Italiju;

                        (d)

                        iznos od 2 329 777 EUR za Austriju.

            Članak 2.
            Ova Odluka stupa na snagu na dan objave u Službenom listu Europske unije.
            Primjenjuje se od 18. lipnja 2020.

            Sastavljeno u Bruxellesu 18. lipnja 2020.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednica

               N. BRNJAC

            (1)  SL L 311, 14.11.2002., str. 3.

            (2)  SL C 373, 20.12.2013., str. 1.

            (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).